РЕПУБЛИКА СРБИЈА

НАРОДНА СКУПШТИНА

Одбор за одбрану и унутрашње послове

05 Број: 011-1342/15

16. јун 2015. године

Б е о г р а д

НАРОДНА СКУПШТИНА

Одбор за одбрану и унутрашње послове, на седници одржаној 16. јуна 2015. године, размотрио је у начелу Предлог закона о ЗАПАЉИВИМ И ГОРИВИМ ТЕЧНОСТИМА И ЗАПАЉИВИМ ГАСОВИМА, који је поднела Влада.

На основу члана 156. став 3. Пословника Народне скупштине, Одбор за одбрану и унутрашње послове подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, једногласно одлучио да предложи Народној скупштини да прихвати Предлог закона о запаљивим и горивим течностима и запаљивим гасовима у начелу.

За известиоца Одбора на седници Народне скупштине одређена је народни посланик Марија Обрадовић, председник Одбора.

ПРЕДСЕДНИК

Марија Обрадовић